
I.  NONNULLA  EX  CORDIS  POLYPORUM  CON- 
TROVERSIIS. 

Sacculo  decimo  sexto  Vesalius  et  Benivenius  primi  fuisse 
videntur,  qui,  quum  sectionibus  maximam  morbis  lucem 
afferri  intelligcrcnt,  accuratiorem  cordis  polyporum  no- 
titiam sibi  comparaverint  eorumque  mentionem  fecerint. 

Dum  tamen  plerique  auctores  polypis  omnia  illa, 
quae  organicis  cordis  morbis  provocari  nunc  nos  non 
fugit,  symptomata  adseripserunt,  aliosque  morbos  hisce 
confutarunt,  mox  exstiterunt  medici,  qui  veros  polypos 
adesse  omnino  negarent,  quos  sanguinis  coagulatione  tan- 
tum aut  inter  moriendum  aut  post  mortem  exortos  esse 
contenderent. 

/ 

Praecipue  Licuiaud , medicus  tunc  temporis  celeber- 
rimus, et  Joe.  Pasla  huic  sententiae  faverunt.  Ille  in  tri- 
bus millibus,  et  quod  excessit,  cadaveribus  dissecandis,^ 
nunquam  aliud  nisi  sanguinis  coagulationes  inter  morien- 
dum sive  post  mortem  formatas  se  invenisse  contendit  ideo- 
que  sententiam , qui  veros  polypos  defenderent,  plane 
absurdam  ^ese  habendam  censuit. 

Pasta  causis,  quae  sequuntur,  nixus  Lietif audii  senten- 
tiae consensit  iliisque  ingeniose  et  praetexte  enucleatis 
permultos  medicos  ad  suam  opinionem  permovit: 

Primum  sanguinis  fibrinam  vel  venacsectione  emis- 
sam vel  post  mortem  in  eandem  firmam  substantiam  mu- 
tari, quae  illa  sit,  ex  qua  polypus  sic  dictus  constet, 
statuit;  si  enim  sanguinis  placentam  frigida  abluisset  aqua, 
paulo  post  albidam,  saepe  tunicam  fibrosam,  quin  non 

raro  solidam  membranam  sese  formasse. 

/ 

Variam  falsorum  polyporum  sedem,  quippe  qui  et 
in  mortuis  hominibus  et  vivis  animalibus,  quae  suspen- 
debat hanc  massam  semper  in  superiori  parte  formatam 
observaret,  nonnisi  situ  inter  moriendum  saepius  mutato 
varioqne  cordis  spatio  declaravit.  Dein,  contendit  Pasta, 
polypos  veris  sanguinis  vasis  instructos  et  nutritos  esse 
debere,  quae  nondum  essent  demonstrata  illaque,  quae 
JManget,  Loiver  se  observasse  affirmarent,  canaliculos  tan- 
tum et  rimas  fuisse. 

Praecipue  autem  eo  sententiam  fulcire  studuit,  quod, 

/ 

si  polypo  formato  ventriculi  obstructi  et  ad  brevius  spa- 
tium redacti  essent,  majori  cordis  dilatatione  ad  vitam  ser- 
vandam opus  sit,  cujus  quidem  rei  a plerisque,  qui  cordis 
polypos  defenderunt,  auctoribus,  aut  non  fiat  mentio,  aut,  si 
facta,  num  cordis  dilatatio  praecesserit  an  illam  sit  se- 
quuta,  non  distinguatur.  Hisce  causis  ingeniose  prae- 
textis atque  enucleatis,  priores  defensores:  Tulpius , Bar- 
iolleti,  Bursieri  aliique  plane  convicti  esse  videntur. 

At  anatomiac  pathologicae,  postquam  cadaveribus 
in  explorandis  majora  incrementa  ceperat,  cordis  polypis 
inter  morbos  locum  concessum  esse  debemus. 

Qua  enim  fisus,  Burns  Pastae  sententiae  se  opposuit 

’ • ' 1 v 

sanguinisque  vasa  in  cordis  polypo , in  quo  jam  pus  se 
conformaturum  erat,  adesse  docuit. 

Paulo  post  aliae  similesque  observationes  cum  doctis 
inter  alios  quoque  a Meckel  in  anatomia  sua  pathologica, 
communicatae  sunt. 

iVichmann , qui  dubitanti:  veni  atque  vide  (praepa- 
ratum nempe,  quod  possidebat,  pathologicum)  •acclama- 
vit aliique  auctores  in  vivis  hominibus,  omnibus  caeteris 
morborum  causis  deficientibus,  symptomata  perniciosa  et 
quae  mortem  ipsam  provocare  valeant,  existere,  docu- 
mentis confirmarunt,  ita  ut  nostro  tempore,  polypos  cordis 
in  vivis  hominibus  occurrere,  a nemine  possit  negari. 

II.  DE  CORDIS  POLYPORUM  NATURA. 

Lieuiaudii  atque  Pastae  controversiis  cordis  polypi 
ut  in  veros  et  falsos,  origine,  chemicis  et  physicis  signis 
inter  se  diversos  dividerentur,  effectum  est.  Quod  fal- 
sorum polyporum  originem  attinet,  hi  in  moribundis  et 
nuper  mortuis  tantum  gignuntur,  substantiae  mollis,  ma- 
gis gelatinosae,  quae  fervida  aqua  solubilis  sanguinis 
tantum  coagulum  est  et  c lympha  facile  coagulante  con- 
stat. Falsus  polypus  in  ventriculis  libere  natat  sangui- 
nisque vasis  caret  atque  saepius  in  atriis  et  ventriculis 
reperitur,  praecipue  autem  in  dextro  ventriculo,  propter 
majorem  sanguinis  ad  coagulandum  proclivitatem. 

Qui  polypi , quum  nusquam  symptomata  graviorem 
cordis  morbum  indicantia  ederent,  quum  in  mortuis  alia 
morbi  mortisque  signa  semper  invenirentur,  nusquam 
cum  veris  polypis  confundi  possunt.  Falsam  ergo  au- 
ctorum opinionem,  qui  diagnosin  falsos  inter  et  veros 
iuterdum  difficilem  esse  judicant,  habendam  esse  censemus. 

Veri  polypi,  quos  de  Ilaen  antiquorum  nomine  com- 
pellat, semper  in  "vivis  hominibus  oriantur  uecesse.  Om- 
nia aliena  corpora  inter  se  diversissima,  quae  in  ven- 
triculis existunt  et  conformantur,  quamquam  a picris- 
que auctoribus  pro  veris  polypis  habentur,  tamen  iisdem 
tantum,  qui  sequuntur,  adnumerari  posse  censemus: 

Concrementa  fibrosa  sive  caseosa,  quae,  fibris  in- 
ternae cordis  membranae  accrescentes  atque  pseudomem- 
branarum  modo  formatae,  propria  quasi  vita  sanguinis 
vasis  effecta  fruuntur.  Concrementa  porro  illa,  quae 
Laennec  (Tom.  II,  pag.  630)  veg^tations  globulaires  no- 
minat, stilo  tenui  membranae  internae  conjuncta. 

Tunicae  mucosae  tamen  polypi  nostris  nullo  fere 
modo  comparare  possunt,  jam  propter  illius  et  intimae 
cordis  membranae  diversitatem,  quam  anatomicis  mox 
serosam,  mox  tenuem  tunicam  cellularem  dijudicare  placuit. 

9 

Sine  jure  IVichmann  illud  concrementum  polypo- 
sum, quod  firmae  texturae,  duas  lineas  crassum,  cubitos 
duos  latum  in  atrio  dextro  feminae  octodecim  annos  na- 
tae invenerat,  veris  polypis  adnumeravit.  Concrementum 
sine  pedibus  atque  accretione,  sanguinis  vasis  carens  ni- 
grum inter  sanguinem  erat  positum.  Puella  ipsa,  prius 
satis  bona  gavisa  valetudine,  paucis  diebus  sub  angoris, 
singultus,  pupillae  rigidae,  pulsus  vacui  symptomatibus 
subito  moriebatur,  qua  in  secanda  nulla  alia  mortis  causa 
inventa  esse  dicitur. 

Qui  tamen  casus,  quum  unicus  sit,  qui  observare- 
tur, quamquam  de  mortis  causis  propter  decursus  morbi 
sectionisque  signa  accurate  deficientia  dijudicare  nolimus 
atque  potius  verum  connexum  paululum  dubitemus,  ad 
mutandam  sententiam  nos  permovere  nequit. 

In  ateriis  atque  venis  similes  quoque  polypos,  pro- 
priis vasis  nutritos  et  vasorum  parietibus  accretos  haud 
raro  occurrere,  memoratu  dignum  esse  putamus. 

Hodgson,  JBnms , Bertin , Laennec , Buillaud,  Velpeau 
plures  casus  observarunt;  in  venis  hydrops  partialis  lu- 
minis obstructione  haud  raro  se  format. 

Veri  cordis  polypi  inter  se  differunt 
1.  Structura. 

Plerumque  est  solida  *),  fibrosa,  seri  paucillum  con- 
tinens, saepe  ex  concentricis  lamellis  constans.  In  su- 
perficie sanguinis  maculae,  quae  quoque  penitus  se  con- 
tinuant, observantur.  Alii  polypi  in  cavitate  lympham, 
interdum  pus  verum  continent  et  propria  tunica  obtegun- 
tur. Alii  magis  cascosae  structurae  et  primis  fibrinae 
lamellis  aneurysmatis  spurii  haud  dissimiles  sine  pedibus 
tam  firme  cum  cordis  tunica  cohaerent,  ut  cultro  tantum 
separari  possint. 

Polypi  sic  dicti  vegetations  globulaires  sunt  excre- 
scentiae  globulares,  rotundae  irregulares,  quae  a pisi  us- 
que ad  ovi  magnitudinem  variant,  superficiei  externae 
glabrae,  internae  magis  asperae,  parietis  lineae  dimidiae. 
In  cavo  fluidum  sanguinolentum,  turbidum  sive  puriforme 
contentum  est.  Substantia  interior  mollior,  quam  ex- 
terna apparet.  Stilus,  quocum  praesertim  in  apice  ven- 
triculo tunicae  internae  adhaerent,  propter  minorem  or- 
ganisationem  serius  formari  videtur. 

Nequaquam  tamen  -adhuc  satis  operae  impensum  est 

*)  Bordenave  (Hist.  de  1’acad.  roy.  d.  ^e.  An.  1768.  pag. 
45)  polypi  osseae  fere  structurae  mentionem  facit,  qtii  in  ventriculo 
dextro  Jesuitae  cujusdam  detectus  erat  et  quatuor  digitos  iu 
longitudinem,  duos  in  latitudinem  adaequavit. 

♦ , 

ad  structuram  perscrutandam,  cujus  c diversitate  origi- 
nem magis  declarari  posse  persuasum  nobis  habeamus. 

II.  Colore. 

Polypi  non  eundem  colorem,  mox  albidum  mox  sub- 
ilavum,  fuscum,  rubicundum,  rubrum  habere  solent,  qui 
etiam  in  variis  unius  polypi  locis  variat  et  in  ictericis 
nonnunquam  plano  flavus  invenitur,  in  aliis  purpureus. 

III.  Sede 

aut  in  cordis  parietibus  vel  valvulis  una  pluribusvc  ra- 
dicibus adhaerent  imprimis  in  sinistro  ventriculo  propter 
majorem  sanguinis  arteriosi  coagilitatem  et  tum  iu  ma- 
gna vasa  se  continuant  — • aut,  ut  veg^tations  globulaires 
libere  natant,  stilo  tenuiore  et  longiore  non  raro  cum 
musculis  papillaribus  et  trabeculis  carneis  conjuncti. 

IV.  Magnitudine. 

Minimi  iique  tuberculosi  et  magis  coacervati  pisi 
magnitudinem  non  excedunt  — tales  in  apice  ventriculi 
sinistri  Nasse  saepe  invenit  — medii  ovulum  adaequant 
eaque  magis  sphaeroidea  et  glabra , saepe  autem  tanti, 
ut  cordis  ventriculos  atriaque  plane  expleant  et  interdum 
in  vasa  porrigantur.  Pondus  a nonnullis  granis  uncias 
adaequare  potest.  A viro  Cei.  Corvisart  cordis  polypi 
in  tria  genera  dividuntur,  quorum  primum  veros  nostros 
polypos,  ante  mortem  exortos,  e fibrosa  massa  constan- 
tes, vasis  instructos  et  nutritos  parietibus  accretos  am- 
plectitur; secundum  genus  constituunt,  qui  intermorien- 
dum sanguinis  coagulatione  formati  erant  libereque  in 
cavis  nare  apparuerant,  polypi,  tertium  denique  post  mor- 
tem apparentes,  qui  parietibus  interdum  paululum  ad- 
haerent. 

Non  omittenda  est  veterum  medicorum,  polypos  ani- 

malia,  quao  in  cordis  parietes  se  immordcrent  homines- 
qne  infandis  cruciatibus  vexarent,  fingentium,  sententia. 

Cujus  generis  duo  casus  in  JBoneti  Sepulchreto  ana- 
tomico tom.  I,  lib.  I,  II  commemorantur,  alter  a Drelin- 
courlio , alter  a Majo  sub:  historia  anguis  bifidi,  titulo. 
Ad  hos  errores  partim  structura  polyporum  sphaerideo- 
rum,  hydatidibus  haud  omnino  dissimilium,  partim  aegro- 
torum sensibus  et  narrationibus  permoti  esse  videntur. 
Haec  tamen  doctrinae  de  cordis  polypis  pars,  praesertim 
quod  ad  eorum  structuram  chemicamque  analysin  spe- 
ctat, accuratiori  adhuc  perscrutatione  magnopere  caret, 
postcritatisque  erit  distinctius  inquirere  atque  destinare. 

III.  SENTENTIAE,  QUAE  DE  CORDIS  POLITO- 
UOI  GENESI  PROLATAE  SUNT. 

i ' ■ % 

Vix  cordis  polypis  inter  morbos  locus  erat  conces- 
sus, cum  nova  eorum  genesi  controversia  inter  viro» 
doctos  exsurrexit.  Etsi  enim  illos  ante  mortem  existere 
posse  non  negatum  sit,  altera  tamen  pars,  quorum  Te- 
sta  et  Kreysig  principes  erant  idiopathicam  cordis  poly- 
porum genesin  non  comprobaverunt,  sed  potius  internae 
cordis  tunicae  inflammatione  ex  carditide  sic  dicta  poly- 
posa illos  originem  trahere  contenderunt.  Quam  senten- 
tiam praecipue  eo  fulcire  studuerunt,  quod  polypi  sub- 
stantiam haud  raro  in  internam  cordis  et  vasorum  mem- 
branam plane  transire,  observarent.  IIuc  accedit,  ut  in 
phlebitide,  quae  pseudomembranam  gignat,  sanguinis  coa- 
gulatio oriatur,  quae  a pseudomembrana  resorpta  illam- 
que  distendens  prope  eam  quasi  attractione  organica 
coagulum  quoddam  formet.  Qua  autem  ratione  si  cor- 
dis polypi  gignapfur,  ab  initio  parieti  accrescerent,  utre- 

cte  monet  Ilope,  necessc  foret,  quod  vero  experientia  il- 
los primo  libere  natare,  tum  adhaerere,  tum  demum 
accrescere  docente,  non  confirmatur. 

Altera  pars,  quibus  Haller,  fVichmann,  et  recentiori 
tempore  Hope  aliique  adnumeranfur,  cordis  polypos  idio- 
pathicum morbum  declarant,  eosque  ita  confirmari  di- 
cunt, ut  placenta  sanguinis,  praecipue  fibrina  a fluidis 
sanguinis  partibus  secreta,  crystallisatione  quadam  po- 
lypus oriatur. 

Nihilosecius  tamen,  nullam  sententiam  omnino  refu- 
tantibus, mediam  inter  ambos  viam  ingrediendum  esse 
nobis  visum  est.  Nam  polypus  idiopathico  et  secunda- 
rio modo  gigni  potest. 

Variae  causae  primam  genesin  efficere  possunt. 

I.  Sanguine  sano  ut  ventriculus  sive  exitus  plus 
minusve  coarctatus  sit  necessc. 

II.  Sanguine  admodum  plastica  opus  est.  Jam 
vero  interdum  neutra  earum  causarum  efficiente  polypi 
geniti  sunt.  Itaque  altera  genesis  cordis  polyporum 
praeterea  statuenda  est,  non  vero  ea,  quam  Kreysig  sta- 
tuit, ntpote  adversus  eam  plura  afferri  possunt : 1)  quod 
complures  homines,  in  quibus  cordis  polypi  inventi  sunt, 
jam  in  provectiori  itaque  minus  ad  inflammationem  pro- 
clivi aetate  erant;  2)  quod  interna  membrana  cordis  ra- 
rissime in  statu  inflammatorio  deprehensa  est,  et  ubi  de- 
prehensa est,  quaeritur,  annon  haec  inflammatio  secun- 
daria irritatione  cordis  polyporum , utpote  alienorum 
corporum,  effecta  sit.  Plerique  rccentiores,  qui  organica 
cordis  vitia  semper  ex  inflammatione  cordis  interna  ex- 
oriri censent,  sententiae  a Clar.  Kreysig  prolatae  favent. 

III.  Ubi  cor  vel  vasa  sanguinis  in  degenerato  ha- 

bitu  observata  sunt,  cordis  polypos  continuo  chronico 
processu  inflammatorio  ortos  esse  non  probatum  est  et 
in  his  quoque  casibus  facile  duplex  genesis  declarari  potest. 

а)  In  aneurysmatico  cordis  vel  vasorum  magnorum 
statu  sanguis  facile  stagnat,  quoniam  ejus  effluxus  coar- 
ctatione, quae  in  fine  aneurysmatis  est,  retardatur. 
Quare  cordis  polypi  fibrinae  crystallisatione  nascuntur. 

б)  in  degenerationibus  cordis  nutritio  cordis  quali- 
tative et  quantitative  vitiosa  exstitit,  per  quam  cordis 
polypi  in  excrescentias  mutantur. 

IV.  Hope  cordis  polypos  praecipue  tum  conformari  edo- 
cet, si  sanguinis  circulatio  tarda  sit;  quid  igitur  est,  cur 
etiam  venaesectionibus  et  usu  digitalis  purpureae  in  car- 
ditide, ubi  sanguis  multam  materiem  plasticam  continet, 
stagnationes  sanguinis  et  inde  polypos  progigni  posse 
negemus  *)  ? 

V.  Negari  non  potest,  jam  exempla  cordis  poly- 
porum esse  descripta,  ubi  a solis  cordis  polypis,  defi- 
cientibus omnibus  inflammatoriis  vel  aliis  letalium  mor- 
borum causis,  mors  effecta  est. 

' t 

Nihilo  secius  nonnulli  auctores  mortem  polypis  so- 
lis effici  omnino  negant,  illosquc  nonnisi  cum  graviori- 
bus cordis  malis  conjunctim  letalem  produxisse  exitum 
contendunt.  At  perlegant  nonnisi  illud  exemplum  com- 
memoratu dignissimum,  quod  ('lar.  Wichmann  sub  Aenig- 
mate medico  cum  doctis  communicavit.  — 

Itaque  ex  hisce  omnibus  sequitur,  genesin  polypo- 


*)  Jam.  Heroi  annus  Roerliaave  hanc  rem  in  cordis  pa- 
thologica sua  descriptione  attingere  videtur.  Vide  auserlesene  Ab- 
liandlungen  praklischer  Aerzte  Bd.  9.  St.  3.  S.  543. 

rum  ex  carditide  polyposa  non  existcre.  Quando  cardi-1 
tis  aderat,  e polypis,  qui  jam  prius  aderant,  vel  c me- 
dicamentis sanguinis  circulationem  tardiorem  reddenti- 
bus, quorum  ad  carditidem  removendam  usus  factus  est, 
profecta  esse  videtur. 

Jam  supra  autem  diximus,  alteram  cordis  polyporum 
genesin  esse  statuendam,  quae  quidem  tum  est,  ubi  illi 
per  nutritio  nem  quantitative  et  qualitative  abnormem  in 
excrescentias  vertuntur,  quod  quidem  jam  Meckel  attigit. 

^1)  Cordis  polypi  plerumque  sunt  in  senibus,  decre- 
pidis,  cachexiis  et  dyscrasiis  laborantibus,  quippe  in  qui- 
bus sanguis  quidem  paucas  tantum  partes  plasticas  reti- 
net ideoque  etiam  parva  proclivitas  ad  coagulationem 
prodiit,  sed  eo  plura  vestigia  abnormis  nutrilionis,  ex- 
crescentiis  et  exulcerationibus  in  externis  partibus  con- 
spicuae, deprehenduntur. 

2)  Cordis  polypi  saepe  conspiciuntur  in  degenera- 
tis, ossificatis,  itaque  jam  irregulariter  nutritis  cordibus. 
Quare  haec  polyporum  generatio  creberrima  est  et  in- 
ter polypos  ita  progenitos  praecipue  polypi  magis  orga- 
nici referendi  sunt.  Ex  hac  igitur  genesi  secundarius, 

ex  illa  altera  idiopathicus  primarius  morbus  cordis  po- 

! 

lypi  efficiuntur. 


IV.  SYMPTOMATOLOGIA  ET  DIAGNOSIS. 

Huj  us  morbi,  qui  locum  suum  contra  adversarios 
usque  ad  novissima  tempora  aegre  tenuit,  et  qui  omnino 
rarior  est,  synjptomatologiam  adhuc  maucam,  et  imper- 
fectam esse,  facile  est  intellectu. 


17 


Quae  cordis  polypis  efficiuntur  symptomata,  in  uni- 
versum inde  pendent,  quod  illi  aut  plus  minusvc  cordis 
ventriculos  explentes,  aut  eorum  exitum  periodice  occlu- 
dentes, sanguinis  circulationem  impediunt.  De  hujus 
morbi  diagnosi  imprimis  fVichmann  et  Laennec  meriti 
sunt,  e quorum  observationibus  symptomata  morbi  haec 
statuuntur.  Primum  palpitatio  cordis  oriri  solet,  quae 
brevi  quidem  evanescit,  sed  serius  ocius  aegroti  vehe- 
mente  motione,  vel  situ  in  sinistro  latere,  vel  resupi- 
nando repetitur.  Medicus,  si  ex  hoc  unico  signo  ihor- 
bum  instantem  diagnosceret  aptamque  medendi  rationem 
adbiberet,  forsan  letalem  exitum  in  longius  tempus  amo- 
vere possit,  at  quanta  qualisque  est  difficultas  ex  palpi- 
tatione, quae  saepissime  sine  cordis  malis  apparere  so- 
let, inimicum  larvatum  detegendi! 

Quare  quoque  Knlps-Makoppe , qui  multum  sane  ad 
cognoscendos  cordis  polypos  contulit,  de  hac  re  animadver- 
tit: »Cum  vitium  hoc  inter  initia,  imo  grandius  jam  fa- 
»ctum,  vix  ulla  sui  vel  communissima  tantum  cum  cacte- 
«ris  morbis  indicia  praebeat,  a quonam  tempore  prima 
«polypi  stamina  fuerint  exordita,  vix  datur  conjecturae 
«locus. « 

Quae  quidem  symptomata  pro  majore  vel  minore 
incremento  cordis  polyporum  pari  modo  perdurant,  do- 
nec repente  palpitatio  cordis  adaugetur  et  respirandi  dif- 
ficultas accedit,  quae  tamen  nonnisi  dyspnoea  est,  quod 
aegroti,  dolores  non  sentientes,  ab  imo  pectore  spiritum 
ducere  possunt. 

JIaec  exacerbatio  aut  post  cocnam  aut  spirituosorum 
usum  intrans  saepe  horas  durat.  Pulsum  si  inquiramus, 
valde  irregularem  et  intermittentem  inveniemus  indeque 

in  liberis  etiam  intervallis,  ubi  palpitatio  angorque  plane 
evanuerunt.  Albrecht  et  Cheston  exempla  cordis  polypi 
quidem  commemorant,  ubi  pulsus  neque  irregularis  ne- 
que intermittens  fuisse  dicitur,  sed  num  revera  morbus, 
cui  aegrotus  occubuerat,  polypus  verus  fuerit,  valde  du- 
bitandum nobis  videtur. 

»11  arrivc«,  ait  Senae,  »quelquefois,  que  les  polypes 
»6ont  flottans,  et  que  leur  surface  est  unie;  il  parait  donc 
«que  de  tels  polypes,  s’ils  se  formaient  dans  de  corps 
«Vivans,  pourraient  tres-souvent  changer  de  place,  bou- 
»cher  les  grandes  arteres,  s’opposer  a 1’entree  du  sang 
«dans  les  ventricules  et,  par  consequent,  deranger  le 
»pouls;  reste  a savoir  si  ces  conjectures  sont  confirmces 
»par  quelque  fait.« 

Corvisart  tum  tales  paroxysmos  exsurgere,  qui  lipo- 
thymiam  efficerent,  commemorat: 

«Bouchant  alors  en  partie  ou  en  totalit<5  le  diamc- 
»tre  de  ces  ouvertures,  iis  occasionnent  des  palpitations, 
»de  lipothymies,  qui  ne  sont  le  plus  souvent  que  passa- 
»geres,  parce  qu’elles  cessent  au  momont  meme,  ou  ces 
»concretions  abandonnent  les  orifices  qu’elles  obliteraient, 
»pourflotter  comme  auparavantet  plus  oumoins  librement, 
»selon  1’etcndue  de  leur  implantation , aux  parois  du 
»coeur  dans  1’interieur  de  la  cavite  qui  les  renferme.« 

Ad  palpitationes  pulsusque  intermissionem  veliemen- 
tissima  mortis  anxietas  accedit,  ita  ut  aegroti,  licet  in 
omnes  partes  jactentur  et  quocunque  modo  recubent, 
tamen  non  bene  se  habeant.  Anxietatis  impetu  durante, 
extremitates  plane  frigidae  sunt,  facies  tumida  et  livida, 
totum  corpus  saepe  sudore  profuso  et  viscido  obtegitur, 
nonnunquam  vomituratio  et  vomitus  apparent.  Noctes 

inquiete  transiguntur  et  aegroti  somniis  gravibus  vexan- 
tur. Paroxysmus,  qui  nunc  plerumque  noctu,  rarius  in- 
terdiu  sine  ulla  causa  occasionali  intrat,  saepe  in  lipo- 
thymiam,  quin  syncopen  transit. 

Tempore  interculari  aegrotus  paululum  melius  se  - 
habet,  pulsus  tamen  irregularitas  atque  intermissio  ad 
intervalla  libera  quoque  protrahuntur.  Fortiorem  ictum 
debilior  sequi  solet. 

Pedctentim  intervalla  rariora  et  minus  libera  fiunt, 
aeger  lectum  relinquere  nequit,  motum  levissimum  vetat, 
ne  paroxysmum  provocet,  quem  si  fortius  accedat  variis 
sitibus,  pronus  cubito  fixo  aut  in  abdomine  jacens  at 
frustra  diminuere  studet;  mucus  subflavus  sanguine  iur 
tertinctus  interdum  e bronchis  expromitur. 

Tandem  paroxysmus  perdurat  sine  ullo  intervallo 
libero  et  aeger  inter  terribiles  vexationes  aut  impetui 
fortiori  celeri  aut  lentae  morti,  oedemate,  tum  ascitidq 
et  hydrothorace  accedentibus  occumbit. 

J ’ • . t ' ■,  f '}  1 1 V • . .J  ■ ' * f1 

DIAGNOSIS. 

Physicalia  stethoscopi  signa,  quae  Laennec  statuit, 
forsan  magnum  auxilium  ad  illam  confirmandam  copipa- 
rare  possunt.  Polypi  tamen  jam  nonnullam  magnitudi- 
nem assequuti  sint  necesse  et  quamquam  Laennec  illorum 
ope  nonnullos  casus  cognovit,  ipse  illa  non  certissima 
habenda  esse  censet*  • . 

Si,  ait  Laennec , ad  aegrotum,  cujus  cordis  rhonchi 
priori  tempore  regulares  fuerunt,  perveneris  et  illos 
nunc  tam  anomalos,  obscuros  et  conturbatos  invenies, 
ut  distinguere  nequeas,  tum  polypi  formationem  in  sus- 
picione habere  potes.  Quae  suspicio  adhuc  augetur,  si 

unum  tantum  cordis  latus  illos  praebeat,  aut  si  cor  he- 
sterni diei  vespere  exploratum  nullum  rhonchum  suspe- 
ctum ederet,  at  matutino  sequentis  dici  tempore.  Dia- 
gnosis certa  fit,  si  ventriculus  sinister  inter  quintam  et 
sextam  costam  inquisitus  nihil  anomali  demonstrat,  dum 
suh  sterno  rhonchus  anomalus  et  obscurus  adest  et 
vice  versa. 

Quibus  observatis  Hope  quoque  consentit.  Caetcrum 
haec  symptomata  non  sunt  negligenda. 

Pulsus  irregularitas  et  intermissio,  verus  dolor  de- 
ficiens, palpitationes,  quae  initio  lenes,  tum  vehementio- 
res  paroxysmos  formant,  ad  quos  vehementissima  mortis 
anxietas  et  sub  fine  lvpothymia  accedunt. 

/ 

V.  AETIOLOGIA  ET  PROGNOSIS. 

Duae  cordis  polyporum  geneses,  inter  se  plane  di- 
versae, quibus  varia  momenta  causalia  inserviunt,  defen- 
dendae nobis  videntur. 

Alterius,  quae  ex  crystallisatione  fibrinae  oritur,  in- 
terna momenta  sunt  aut  impedimenta  sanguinis  a coar- 
ctationibus in  cordis  ventriculis  vel  in  eorum  orificiis 
effecta,  aut  nimia  sanguinis  coagulabilitas. 

Catisae  occasionales. 

a)  Venaesectiones,  quibus  liquidae  sanguinis  partes 
detrahuntur  et  substantiae  facile  coagulantes  remanent. 

b ) Pharmaceutica  medicamenta  eaque  quae  sangui- 
nis circulationem  tardam  reddant,  e.y  c.  digitalis  purpu- 
rea, aconitum  napellus,  colcliicum  autumnale  et  praeci- 
pue nauseosa.  Fortasse  etiam  huc  referendae  sunt  animi 
perturbationes  deprimentes. 

Quoad  alteram  gcncsin  variae  dyscrasiae  et  omnes 
morbi,  in  quibus  diathesis  fungosa  praevalet,  cordis  po- 
lypos procreant.  E dyscrasiis  praecipue  chlorosis,  scor- 
butus,  syphilis  atque  mercurialismus  commemoranda  sunt, 
quorum  exempla  plerique  auctores  narraverunt,  quaeve 
hic  uberius  tractare  fines  nostros  excederet. 

De  arthritide  nullum  adhuc  certum  documentum  pro- 
latum est.  . 

Prognosis 

pessima  est  statuenda,  cum  cordis  polypi  adhuc  semper 
morte,  sanguinis  circulationis  retardatione  adducta,  serius 
ocius  finiti  sint. 

Jam  Fr.  Hoffmaim  »morbum,«  dicit,  »curatu  difficil- 
limum, cui  etiam  manus  haud  libenter  admovere  soleo.« 
Caeterum  prognosis  constituitur: 

0)  e sede  cordis  polyporum,  qui  quo  longius  a val- 
vulis et  orificiis  distant,  eo  faustior  prognosis  est;  libere 
natantium  (vegetations  globulaires)  faustior  quam  adhae- 
rentium prognosis  est ; polyporum  in  atriis  cordis  minus 
fausta,  quam  eorum,  qui  in  ventriculis  sunt,  prognosis 
esse  dicitur. 

1)  e magnitudine  et  numero  eorum,  ita  quidem,  ut, 
quo  minores  et  pauciores  sunt,  eo  faustior  sit  prognosis. 

c)  ex  genesi  polyporum  cordis;  si  polypi  sunt  ex- 
crescentiae  a dyscrasiis  ob  universalem  morbum  cum  ii» 
conjunctum  profectae,  infaustiorem  quam  ii,  qui  e cry- 
stallisatione  sanguinis  prodierunt,  prognosin  statuunt. 


*)  B ohl  en  uberius  morbi  casum  describit,  ubi  neglecta.e 
haemorrhoides  causa  cordis  polypi  fuisse  dicuntur  in : umsthndliche 
Kejation  etc.  Berlin  1710. 

VI.  MEDENDI  RATIO. 

Tum  demum,  quum  sicuti  in  organicis  cordis  mor- 
bis accurata  certaque  diagnosi  nixi  prima  nostri  mali  in- 
itia perspicere  incrementisque  ejus  occurrere  valebimus, 
major  vitam  servandi  erit  spes,  pro  hodierna  tamen  ra- 
tione haud  dissimulari  potest,  prosperas  curationes  poly- 
porum cordis  minimas  esse,  quippe  quibus  mors  tantum 
paulisper  amoveatur. 

JVichmann  ita  disserit: 

«Diesem  allen  muss  ich  nun  noch  das  traurige  Ge- 
»standnifs  beifiigen,  dafs  ich  den  Lesern  kein  Mittel  wi- 
»der  diescs  traurige  Uebel  anzugeben  weifs  und  ich  bei 
•diesen  Kranken  noch  immer  sehr  ungliicklich  gewcsen 
»bin,  obgleich  ich  ihre  Krankheit  immer  besscr  kcnnen 
•gelernt  habe.« 

Caeterum  ratio,  aliorum  cordis  morborum  organico- 
rum similis  statuatur  medendi  necesse. 

Omnibus  fere  in  morbis  organicis  vis  cordis  vitalis 
debilitatur,  sanguinisque  circulatio  plerumque  mechanice 
diminuitur  ct  retardatur. 

Summum  igitur  est  curationis,  circulationem  quam 
maxime  elevare,  ejusdem  tamen  irritationem  vitare,  dum 
cordis  vires  iis  remediis  sustentantur,  quae  circulationem 
irritare  nequeant.  Accedit,  quod  saepe  alii  morbi  cordis 
malo  se  conjungant,  quos  tamen  negligere  non  debeas. 

Indicatio  prima. 

Circulatio  quam  maxime  elevanda  et  sedanda  est. 
Quod  attinet  ad  diaetam,  aegroti  omnes  corporis  ani- 
mique actiones  nimias  vitare,  ct  exiguos,  tenues,  haud 
calefacientes  cibos  sumere  debent.  Motus,  ut  ita  dicam, 

passivi  in  curribus  lcntisque  equis,  aer  modice  frigidus, 
quies  magis  proficiunt,  dum  animi  affectus  valde  nocent. 
Cibi  nonnisi  ad  vitam  sustentandam  spectare  debent,  ne 
propter  nimiam  sanguinis  copiam  venaesectione  opus  sit. 

Venaesectio  remediaque,  quae  alvum  mollem  red- 
dunt, circulationem  irritatam  maxime  sedant. 

Illa  quidem  morbi  initio  tantum  apta  nobis  videtur, 
ubi  tamen  pulsus  non  semper  est  verus  judex. 

Sanguinis  autem  copia,  proh  dolor!  facillime  resti- 
tuitur, ita  ut  post  mensem  nova  opus  sit  venaesectione, 
si  dyspnoea  angorque  graviores  fierent.  Venaesectio 
ipsa  nunquam  fere  sex  usque  octo  uncias  excedere 
debet,  major  cordis  vires  nimis  debilitaret.  Hirudines 
quoque  interdum  habent  vim  efficacem  et,  si  adsint  hae- 
morrhoides, circa  anum  applicari  possint. 

Intestina  impleta  cordis  functionem,  circulationem, 
valde  turbant,  itaque  praesertim  cum  in  cordis  malis  ga- 
stricae quoque  functiones  laborent,  medicus  ut  aeger 
sedem  unam  eamque  mollem  habeat,  clysmatibus,  Tar- 

% 

tar.  tartar.,  sal.  anglic.  Tamarindis,  Elect.  lenit,  efficere 
debet.  — 

Indicatio  secunda . 

Vires  aegroti  remediis  haud  calefacientibus  augen- 
dae sunt,  quod  duplici  modo:  indirecto  et  directo  fieri 
potest.  Ad  primum  spectant  remedia  illa,  quae  cordis 
degenerationes  pedetentirn  diminuere  valent.  Quorum 
primum  locum  tenent  omnia  Epispastica:  vesicatoria, 
exulcerationes  per  Tartar.  stibiat.,  praecipue  Setaccum  in 
cordis  regione  applicatum,  quae  omnia  longum  per  tem- 
pus serventur,  neccsse. 


\ 


24 


Quo  modo  autem  epispastica  valeant,  fusius  expli- 
care, certe  supervacaneum  foret. 

Remediorum  internorum  praecipue  alterantia  com- 
mendata sunt:  Hydrarg.  kali  sulphura!., porro  fames ; quies, 
lac,  lactis  sera  aluminata  et  dulcia,  aqua  mineralis  car- 

t 

bonica,  extracta  resolventia,  sed  num  revera  iisdem  magna 

1 

vis  in  organicos  cordis  morbos  exerceatur,  in  dubio  esse 

nobis  videtur. 

/ 

Hic  methodus  a Valsala  et  Albertini  adbibita  refe- 
renda est,  qui  aegrotis  venacsectiones,  donec  vires  non 
admodum  exhaustae  essent,  tum  quietem  in  lecto , diae- 
tamque tantum  lacteam  imperaverunt.  Aegroti,  quamvis 
ut  vix  membrum  quodque  extenderent  et  moverent  de- 
bilitati, tamen  longiore,  acerbissimis  illis  molestiis  ca- 
rente vita,  quin  sanatione,  ut  auctores  commemorant, 
gavisi  esse  dicuntur.  Sed  methodus,  quippe  quae  non- 
dum experientia  confirmata  sit,  nonnisi  magnis  sub  cau- 
telis adhibenda  est. 

Ad  secundam,  quam  commemoravi,  rationem  eam- 
que  directam,  Valerianae,  acidorum  mineralium,  ferri, 
aluminis,  digitalis  usus  pertinere  videtur. 

Valeriana,  subtilissime  pulverata  et  quotidie  a drach- 
mis duabus  usque  unciam  seniis  sumta,  cordis  nervorum 
adauctam  sensibilitatem,  quae  tam  saepe  morbos  organi- 
cos comitatur,  diminuere  energiamque  cordis  ipsius  pro- 
movere dicitur. 

Acida  mvieralia  et  prae  ceteris  elixir  acidum  Ilal- 
lein  vasorum  erethismum  sedare  valent. 

Alumen,  quod  raro  adhuc  adbibitum  est,  ad  hae- 
morrhagia coercenda  commendatur. 

Digitalem  post  fugatam  inflammationem  adhibitam 

cordis  energiam  sustentare  sensibilitatemquc  adauctam 
coercere  constat,  sed  forsan  ex  "genesi  atque  aetiologia 
illud  remedium  pari  modo  ac  ferrum , quippe  quod  cir- 
culationem adaugeat,  cruoris  formationi  faveat,  in  cor- 
dis polypis  primae  seriei  non  aptum  esse  eluceat. 

Tertia  indicatione 

ad  morbos  comitantes  respicimus,  quos  secundum  varie- 
tatem corumque  individualitatem  tractare  debemus. 

Quarta,  denique  indicatione 

exacerbationes  vehementes  paroxysmosque  repentinos  tol- 
lere tentamus.  Circulationem  subito  evanescentem  ve- 
naesectionibus,  balneis  manuum  atque  pedum  localibus, 
clysmatibus,  vesicatoriis,  sinapismis,  facillime  elevare  pos- 
sumus,  dum  interna  remedia,  quae  in  veris  circulationis 
impedimentis  nihil  fere  valeant,  nonnisi  praecaute  adhi- 
bere debemus.  Cheston  aetheris  vitrioli  laudes  offert, 
alii  Moschum,  Opium  laudant,  sed  si  vcnacscctiones  at- 
que epispastica  nihil  adhuc  efficiant,  illa  vitam  quoque 
non  sustentabunt,  de  qua  conservanda  tum  plane  despe- 
randum est. 

\ 

In  polypis,  denique  e dyscrasiis  enatis,  respectum 
praesertim  morbi  initio  ad  illas  ipsas  habendum  esse, 
cuique  perspicuum  erit. 


i 

GruUclmus  Baly,  Lynn  Regis,  oppido  Angliae  mense  Majo 
anni  DIDGUCXIV  naius  sum,  patre  Guilelmo,  matre 
Francisca  e gente  Goodwin,  quibus  adhuc  viventibus  gau- 
deo. Ecclesiae  Anglicanac  addictus  sum. 

Litterarum  initiis  in  Gymnasio  oppidi  Lynn  Regis  im- 
butus, atque  tum  medicinae,  chirurgiae  atque  pharmaciae 
elementis  edoctus  sum  a viro  Exp.  Thoma  Ingle  chirurgo 
ejusdem  oppidi  per  annos  tres.  Anno  MDCCCXXX  inter 
cives  academicos  Universitatis  Londinensis  receptus,  at- 
que per  annos  duos  ibidem  versatus  hasce  scholas  fre- 
quentavi:  apud  vir.  111.  Turner  chemiam,  apud  vir.  111, 
Thomson  materiam  medicam  et  therapiam,  apud  vir.  111- 
Jones  Quain  anatom.  et  physiolog.,  apud  vir.  Clar.  R. 
Quain  anatom.  demonstrationes  et  anatomiam  practicam, 
apud  vir.  111.  Ellioison  artem  et  theoriam  medicinae,  apud 
vir.  111.  Carswell  pathologiam  et  anatomiam  pathologicanq 


apud  vir.  111.  Grani  anatomiam  comparatam  ct  zoologiam, 
apud  vir.  111.  S.  Cooper  chirurgiam.  A.  MDCCCXXXII 
in  nosocomio  Sancti  Bartholomaei  clinicis  medicis  ct  chi- 
rurgicis apud  viros  111.  Latham,  Hue , Rohcrts , Vincent, 
Lawrence  et  Varie  adfui.  Eodem  quoque  tempore  hos 
viros  illustrissimos  disserentes  audivi:  Lawrence  de  chi. 
rurgia,  Burrows  c tRouppell  de  medicina  forensi  et  Fred. 
Faire  de  botanice.  Anno  MDCCCXXXIV  Parisios  adii 
et  hic  clinicis  interfui : apud  vir.  111.  Lotiis,  Andral,  Cho- 
mel,  clinicis  medicis,  apud  vir.  111.  Andral  pathologiae 
speciali , Broussais  therapiae  generali,  Berard  physiolo- 
giae et  Halmagrand  arti  obstetriciae. 

Jam  hanc  litterarum  sedem  autumno  a.MDCCCXXXV 
petii ; a Rectore  magnifico  III.  Steffens  civibus  academi- 
eis  adseriptus  et  apud  spectabilissimum  Busch  t.  t.  De- 
canum, nomen  professus  hos  viros  111.  disserentes  audivi: 
111.  Mueller  de  anatomia  practica,  111.  Juengken  in  cli- 
nico ophthalmico,  Cei.  Wolff  medico,  111.  Milscherlich  de 
chemia. 

THESES  DEFENDENDAE. 


1.  Syphilidem  omnibus  aetatibus  adfuisse 
censeo . 

2.  Phthisis  pulmonum  tuberculosa  est  sana- 
bilis. 

3.  iVbii  est,  quod  dicunt  Hahnemanni  systema . 

4.  Signum  graviditatis  gravissimum  auscul- 
tatione percipitur . 

